Escriure dades a un CD o DVD.
Ekaterina Gerasimova
kittykat3756@googlemail.com

Creative Commons Compartir Igual 3.0

Francisco Domech
frandj72@gmail.com 2011
Gil Forcada
gilforcada@guifi.net 2013
Miquel-Àngel Burgos i Fradeja
miquel.angel.burgos@gmail.com 2020

# Creació d'un projecte de dades

Un projecte de dades s'utilitza per a escriure dades (per exemple, fitxers, fotos o música) en un disc, sense canviar gens els fitxers. Això pot ser útil per a transferir fitxers entre ordinadors.

Feu clic a Projecte de dades a la finestra principal o trieu Projecte Projecte nou Projecte de dades nou.

Afegiu els fitxers desitjats al projecte fent clic a Afegeix fitxers al projecte a la barra d'eines i seleccionant els fitxers. També podeu afegir fitxers arrossegant-los i deixant-los anar a l'àrea del projecte o fent clic a Edita Afegeix fitxers.

Podeu crear carpetes al CD per a emmagatzemar les dades d'una manera més estructurada. Per a crear una carpeta, feu clic a Carpeta nova a la barra d'eines o seleccioneu Edita Carpeta nova a la barra de menús. També podeu crear carpetes dins d'altres carpetes.

Podeu afegir un títol al disc a l'entrada de text de sota l'àrea de projecte.

Trieu el disc en blanc de la llista desplegable.

Feu clic a Enregistra... per a continuar.

Trieu la Velocitat d'enregistrament des de la llista desplegable i qualsevol altra opció que vulgueu canviar.

Feu clic a Enregistra per a gravar un CD del projecte o Enregistra diverses còpies per a gravar el projecte en diversos CD

Si utilitzeu un disc reenregistrable que ja conté dades, se us demanarà si voleu esborrar-lo o inserir un altre disc.

Si no s'enregistren correctament les dades en un disc reenregistrable hauríeu de fer una neteja completa del disc abans de tornar-ho a provar.