Graveu una imatge de disc existent en un CD o DVD.
Marta Bogdanowicz
majus85@gmail.com
Ekaterina Gerasimova
kittykat3756@gmail.com

Creative Commons Compartir Igual 3.0

Francisco Domech
frandj72@gmail.com 2011
Gil Forcada
gilforcada@guifi.net 2013
Miquel-Àngel Burgos i Fradeja
miquel.angel.burgos@gmail.com 2020

# Enregistrament d'una imatge

El Brasero us permet enregistrar imatges de disc en un CD o DVD. Admet les extensions d'imatge de disc òptic següents: .iso, .toc i .cue.

Les imatges de disc són fitxers d'arxiu que contenen totes les dades que es troben en un CD o DVD. Només pot haver-hi una imatge de disc en un CD, però cada arxiu pot contenir tan poques o tantes dades com vulgueu, sempre que càpiga al disc.

Per a gravar una imatge de disc en un CD o DVD, seguiu aquests passos:

Feu clic a Enregistra una imatge a la finestra principal o trieu Projecte Projecte nou Enregistra una imatge… .

Seleccioneu una imatge de disc a escriure fent clic a Feu clic per a seleccionar una imatge de disc.

Seleccioneu el disc que voleu utilitzar a la llista desplegable sota Seleccioneu un disc on escriure. Si teniu més d'una unitat de disc, tots els discos que hi hagi actualment haurien de ser a la llista.

Després de triar el disc, el Brasero mostra la quantitat d'espai lliure que restarà al disc després de gravar.

Feu clic al botó Propietats per a seleccionar la velocitat de gravació i altres opcions personalitzades.

Feu clic a Enregistra per a començar a gravar la imatge. Després d'aquesta operació, podeu finalitzar la gravació o fer l'altra còpia de la imatge.

Si utilitzeu un disc reenregistrable que ja conté dades, se us demanarà si voleu esborrar-lo o inserir un altre disc.