Hangprojekt sávjának több sávra vágása.
Ekaterina Gerasimova
kittykat3756@googlemail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013.

# Hangsáv szétvágása

Egy hangsávot szétvághat több sávvá hangprojekt összeállításakor.

Kezdjen el egy hangprojektet, és vegye fel a használni kívánt sávokat.

Egy kattintással válassza ki a szétvágni kívánt számot, majd válassza a Szerkesztés Szám szétvágása menüpontot, vagy kattintson a jobb egérgombbal a sávra, és válassza a Szám szétvágása menüpontot.

Válassza ki a szétvágás kívánt módját:

# A szám szétvágása saját kezűleg

Ez a beállítás lehetővé teszi, hogy saját kezűleg adja meg a szám minden új szakaszának pontos hosszát.

# A szám szétvágása rögzített hosszúságú darabokra

Ezzel a módszerrel a számot több egyenlő hosszúságú szakaszra vághatja.

# A szám szétvágása rögzített számú darabra

Ezzel a módszerrel a számot megadott számú, azonos hosszúságú szakaszra oszthatja fel.

# Szám szétvágása minden csendnél

Ha ezt a módszert választja, akkor a Brasero automatikusan felismeri a csendet a felvételben, és azoknál a pontoknál vágja szét a számot.

Vágja szét a számot a Szétvágás gomb megnyomásával.

Ha egy számot hat másodpercnél rövidebb szakaszba próbál vágni, akkor az új szakasz hat másodperc hosszúságúra lesz kitöltve.

Nyomja meg az OK gombot a számok szétvágásának megerősítéséhez, és a változtatások alkalmazásához.

Egy adott számot tetszőleges számú alkalommal vághat szét és egyesíthet a Szám szétvágása ablakban. Az OK gomb megnyomása után azonban nem lesz lehetősége az előzőleg szétvágott számok egyesítésére. A változtatások visszavonásához távolítsa el a szám szétvágott szakaszait a projektből, és adja hozzá a számot újra.