Meglévő lemezkép írása CD-re vagy DVD-re.
Marta Bogdanowicz
majus85@gmail.com
Ekaterina Gerasimova
kittykat3756@gmail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013.

# Lemezkép írása

A Brasero lehetővé teszi lemezképek CD-re vagy DVD-re írását. A következő kiterjesztéseket támogatja optikai lemezképekhez: .iso, .toc és .cue.

A lemezképek olyan archívumfájlok, amelyek a CD-re vagy DVD-re írandó minden adatot tartalmaznak. Egy CD egyszerre csak egy lemezképet tartalmazhat, de minden archívum olyan sok vagy kevés adatot tartalmazhat, amennyit csak Ön szeretne, amíg azok elférnek a lemezen.

Lemezkép CD-re vagy DVD-re írásához tegye a következőket:

Nyomja meg a kezdőoldal Lemezkép kiírása gombját, vagy válassza a Projekt Új projekt Lemezkép kiírása menüpontot.

Válassza ki a kiírandó lemezképet a Kattintson a lemezkép kiválasztásához gomb megnyomásával.

A Válassza ki az írandó lemezt alatti legördülő listából válassza ki a használni kívánt lemezt. Ha több lemezmeghajtója van, akkor minden lemez megjelenik a listában.

A lemez kiválasztása után a Brasero megjeleníti, mennyi szabad hely marad a lemezen az írás után.

Nyomja meg a Tulajdonságok gombot az írási sebesség és egyéb beállítások megadásához.

Nyomja meg az Írás gombot a lemezkép írásának megkezdéséhez. A művelet befejeződése után befejezheti az írást, vagy újabb másolatot készíthet a lemezképből.

Ha olyan újraírható lemezt használ, amelyen már vannak adatok, akkor a program megkérdezi, hogy törli-e a lemezt, vagy másikat helyez-e be.